**แนวทางการนิเทศ กำกับ ติดตาม และรายงานผล**

**การดำเนินงานเพื่อช่วยเหลือนักเรียนที่มีภาวะเสี่ยงต่อความล้มเหลวทางการเรียน**

 กระทรวงศึกษาธิการได้กำหนดนโยบายให้สถานศึกษาสังกัดสำนักงานคณะกรรมการการศึกษา
ขั้นพื้นฐานทุกแห่ง มีระบบดูแลช่วยเหลือนักเรียนที่เข้มแข็งและดำเนินการอย่างต่อเนื่องเพื่อให้เกิด
ความยั่งยืนในการดูแลช่วยเหลือนักเรียนทุกกลุ่มได้อย่างมีประสิทธิภาพ ดังนั้น สำนักงานคณะกรรมาการการศึกษาขั้นพื้นฐานโดยสำนักบริหารงานการศึกษาพิเศษ จึงมีนโยบายให้สถานศึกษาดำเนินการคัดกรองนักเรียนทุกระดับชั้น โดยให้ครูประเมินความพร้อมทางด้านการเรียนของนักเรียนจากข้อมูลรายบุคคล
และข้อมูลประกอบอื่นๆ เพื่อค้นหาอุปสรรคทางการเรียน ซึ่งเป็นการป้องกันปัญหาที่ทำให้นักเรียนไม่สามารถเรียนจบหลักสูตรหรือเรียนไม่ทันเพื่อน เป็นการช่วยเหลือนักเรียนตั้งแต่แรกเริ่มที่พบว่านักเรียนอาจมีอุปสรรคที่เป็นปัญหาทางการเรียน ช่วยให้นักเรียนสามารถเรียนรู้ในระดับชั้นปัจจุบันและชั้นเรียนต่อไปได้อย่างเต็มศักยภาพ โดยเริ่มจากการเก็บรวบรวมข้อมูลเพื่อการรู้จักนักเรียนเป็นรายบุคคลซึ่งเป็นข้อมูลสำคัญที่เกี่ยวข้องกับตัวนักเรียน เป็นข้อมูลที่ใช้ในการวางแผนให้ความช่วยเหลือนักเรียนให้มีข้อจำกัดทางด้านการเรียน
น้อยที่สุด และมุ่งเน้นความมีประสิทธิภาพของกระบวนการคัดกรอง โดยมีการนิเทศ กำกับ ติดตาม
เป็นเครื่องมือในการขับเคลื่อนกระบวนการการดำเนินงานดังกล่าว เพื่อให้การดำเนินงานบรรลุตามวัตถุประสงค์ที่วางไว้ ดังนั้น ในการนิเทศ กำกับ ติดตาม และรายงานผลการดำเนินงานเพื่อช่วยเหลือนักเรียน
ที่มีภาวะเสี่ยงต่อความล้มเหลวทางการเรียน ได้กำหนดกรอบการดำเนินการนิเทศไว้เป็น 3 ระยะ ดังนี้

**ระยะที่ 1** ดำเนินการเก็บรวบรวมข้อมูลพื้นฐานเบื้องต้นของสถานศึกษา เพื่อนำข้อมูลมาจัดทำเป็นสารสนเทศ เตรียมความพร้อมในการดำเนินการของศึกษานิเทศก์

**ระยะที่ 2** ดำเนินการนิเทศเพื่อให้ความช่วยเหลือ แนะนำในการดำเนินการของสถานศึกษา โดย
ในระยะที่ 2 ให้ศึกษานิเทศก์ดำเนินการนิเทศ โดยแบ่งระยะเวลาการนิเทศเป็น 3 ช่วง

 **ช่วงที่ 1** ช่วงที่สถานศึกษาเริ่มดำเนินการตามแนวทางการให้ความช่วยเหลือนักเรียนที่มีความเสี่ยงต่อความล้มเหลวทางการเรียน เป็นช่วงให้คำแนะนำในการเตรียมความพร้อมของสถานศึกษา

 **ช่วงที่ 2** ช่วงที่สถานศึกษาเริ่มดำเนินการไปแล้วระยะหนึ่ง (ประมาณ 2 – 3 เดือน)
เป็นช่วงที่สถานศึกษากำลังดำเนินการคัดกรองและให้ความช่วยเหลือนักเรียนที่มีภาวะเสี่ยงต่อความล้มเหลวทางการเรียนแล้ว เพื่อให้ศึกษานิเทศก์ได้เสนอแนะแนวทาง คำแนะนำ เติมเต็มในรายละเอียด
ของการดำเนินการของสถานศึกษา

 **ช่วงที่ 3** ช่วงที่สถานศึกษาดำเนินการไปแล้วอย่างน้อย 1 ภาคเรียน ซึ่งช่วงนี้สถานศึกษา
คัดกรองนักเรียนและได้ข้อมูลที่สามารถบอกได้ว่านักเรียนคนใดมีภาวะเสี่ยงต่อความล้มเหลวทางการเรียน
โดยศึกษานิเทศก์จะทำการสังเกตชั้นเรียนอย่างน้อย 1 ครั้งขึ้นไป เพื่อเป็นการนิเทศการสอนของครู และสังเกตพฤติกรรมของนักเรียนต่อการตอบสนองการสอนของครู และให้ข้อเสนอแนะกับครูในการดูแล ช่วยเหลือและพัฒนานักเรียนที่มีภาวะเสี่ยงต่อความล้มเหลวทางการเรียน

**ระยะที่ 3** ดำเนินการติดตามและรายงานผลการดำเนินงานเป็นระยะ โดยรวบรวมผลการดำเนินงานของสถานศึกษา และทำการสรุปผลการดำเนินงานของสถานศึกษา

- 2 –

**บทบาทหน้าที่ของผู้นิเทศ กำกับ ติดตามการดำเนินงาน**

 การส่งเสริมสนับสนุนให้คำปรึกษาแนะนำ ช่วยเหลือนักเรียนที่มีภาวะเสี่ยงต่อความล้มเหลวทางการเรียน แก่ครูและบุคลากรทางการศึกษาในด้านการคัดกรอง การจัดกระบวนการเรียนรู้ การใช้สื่อ นวัตกรรม เทคโนโลยี และการวัดและประเมินผล เพื่อให้ครูได้ช่วยเหลือนักเรียนที่มีภาวะเสี่ยงต่อความล้มเหลวทางการเรียน
ได้รับการพัฒนาด้วยวิธีการที่เหมาะสมอย่างมีคุณภาพ มีขั้นตอนการดำเนินการ ดังนี้

 **ขั้นที่ 1 ขั้นศึกษาสภาพปัจจุบันปัญหาและความต้องการ**

1. ศึกษาเอกสารการดำเนินงานเพื่อช่วยเหลือนักเรียนที่มีภาวะเสี่ยงต่อความล้มเหลวทางการเรียน
2. สำรวจข้อมูลจำนวนสถานศึกษา ครู นักเรียน ห้องเรียน และข้อมูลอื่นๆ ที่เกี่ยวข้อง
3. ประสานผู้บริหารสถานศึกษาเพื่อทำความเข้าใจในนโยบายตามแนวทางการช่วยเหลือนักเรียน
ที่มีภาวะเสี่ยงต่อความล้มเหลวทางการเรียน

**ขั้นที่ 2 ขั้นวางแผนการดำเนินงาน**

1. วางแผนการพัฒนาครูให้มีความรู้ ความเข้าใจ ในการดำเนินงานตามแนวทางการดำเนินงานเพื่อช่วยเหลือนักเรียนที่มีภาวะเสี่ยงต่อความล้มเหลวทางการเรียน
2. วางแผนการคัดกรองนักเรียนร่วมกับสถานศึกษาในสังกัด
3. วางแผนการให้ความช่วยเหลือนักเรียนที่มีภาวะเสี่ยงต่อความล้มเหลวทางการเรียน

**ขั้นที่ 3 ขั้นสร้างเครื่องมือและพัฒนาวิธีการดำเนินงาน**

1. จัดทำ/จัดหาคู่มือการนิเทศ และเครื่องมือที่ใช้ในการนิเทศ
2. ศึกษา ค้นคว้า จัดเตรียมเอกสาร ข้อมูลความรู้เกี่ยวกับการจัดการเรียนการสอนที่มีประสิทธิภาพเพื่อใช้ในการส่งเสริมสนับสนุนให้แก่ครูผู้สอน
3. ศึกษารูปแบบ เทคนิค วิธีการนิเทศ และเลือกใช้ให้เหมาะสมกับกลุ่มเป้าหมาย

**ขั้นที่ 4 ขั้นดำเนินการ**

1. พัฒนาครูให้ดำเนินการตามแนวทางที่กำหนด
2. นิเทศ กำกับ ติดตาม การดำเนินงานเพื่อให้ครูจัดกิจกรรมการเรียนการสอนที่มีประสิทธิภาพ และประเมินผลความก้าวหน้านักเรียนที่มีภาวะเสี่ยงต่อความล้มเหลวทางการเรียน

**แผนการดำเนินการนิเทศ กำกับ ติดตาม และรายงานผลการดำเนินงาน**

**เพื่อช่วยเหลือนักเรียนที่มีภาวะเสี่ยงต่อความล้มเหลวทางการเรียน**

|  |  |  |
| --- | --- | --- |
| **การนิเทศฯ** | **วัตถุประสงค์** | **เครื่องมือที่ใช้** |
| **ระยะที่ 1**ก่อนดำเนินการ(พ.ค. – มิ.ย.) | เพื่อรวบรวมข้อมูล และจัดทำสารสนเทศเพื่อดำเนินการให้ความช่วยเหลือ แนะนำ และพัฒนาผู้บริหาร ครูและสถานศึกษา | แบบสำรวจข้อมูลพื้นฐานของสถานศึกษา |
| **ระยะที่ 2**ระหว่างดำเนินการ(ก.ค. – ก.พ. ปีถัดไป) | เพื่อให้การนิเทศ กำกับ ติดตาม และให้ข้อเสนอแนะแนวทางในการดำเนินงานกับผู้บริหาร และครู | แบบนิเทศการเตรียมความพร้อมฯแบบนิเทศการดำเนินงานฯแบบสังเกตชั้นเรียน |
| **ระยะที่ 3**หลังดำเนินการ(มี.ค. – เม.ย.) | เพื่อรวบรวมผลการดำเนินงานและผลที่เกิดขึ้นมาใช้ในการรายผลการดำเนินงานของสำนักงานเขตพื้นที่การศึกษาต่อหน่วยงานต้นสังกัด | แบบรายงานผลการดำเนินงาน |